Kenny Lübcke

Kenny Lübcke (født 20. juni 1966 i København i Danmark) er en dansk sanger, best kjent for å ha vunnet Dansk Melodi Grand Prix i 1992 med sangen «Alt det som ingen ser» med Lotte Feder. I den internasjonale finalen endte sangen på en tolvteplass.

Bakgrunn 
Utover i 1990-årene medvirket han som korist på flere utgivelser av artistene Rockers By Choice, Bamses Venner, Kandis, Michael Learns to Rock, Sanne Salomonsen, og Birthe Kjær. I tillegg har han gitt ut flere solosingler og deltatt i musikalturneer som Chess og Jesus Christ Superstar samt flere tv-programmer og reklamefilmer.

Han deltok på nytt i Dansk Melodi Grand Prix i 2001 med sangen «Drømmer om dig». Han har også sunget i en rekke heavy metal-band opp gjennom årene.

Lübcke har turnert flere ganger, både i Danmark og utlandet, blant annet for de danske styrkene i Kosovo, Serbia og Afghanistan. Til daglig jobber han ved Kastrup flyplass i København.

Referanser

Eksterne lenker  
 
 
 

Personer fra København
Danske musikere
Deltakere i Eurovision Song Contest
Vinnere av Dansk Melodi Grand Prix
Fødsler i 1966